Document ID: 32010D0726

РЕШЕНИЕ НА СЪВЕТА
от 22 ноември 2010 година
относно сключването на Втори допълнителен протокол към Споразумението за асоцииране между Европейската общност и нейните държави-членки, от една страна, и Република Чили, от друга, предвид присъединяването към Европейския съюз на Република България и Румъния
(2010/726/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 217 във връзка с член 218, параграф 6, буква а) и параграф 8 от него,
като взе предвид Договора за присъединяване на Република България и Румъния, и по-специално член 4, параграф 3 от него,
като взе предвид Акта за присъединяване на Република България и Румъния, и по-специално член 6, параграф 2 от него,
като взе предвид предложението на Европейската комисия,
като взе предвид съгласието на Европейския парламент (1),
като има предвид, че:
(1)
Вторият допълнителен протокол към Споразумението за асоцииране между Европейската общност и нейните държави-членки, от една страна, и РепубликаЧили, от друга, беше подписан от името на Европейската общност и нейните държави-членки на 24 юли 2007 г.
(2)
Като последица от влизането в сила на Договора от Лисабон на 1 декември 2009 г., Европейският съюз замени и наследи Европейската общност.
(3)
Вторият допълнителен протокол следва да бъде сключен,
ПРИЕ НАСТОЯЩОТО РЕШЕНИЕ:
Член 1
Одобрява се името на Съюза и неговите държави-членки Вторият допълнителен протокол към Споразумението за асоцииране между Европейската общност и нейните държави-членки, от една страна, и Република Чили, от друга страна, предвид присъединяването на Република България и Румъния към Европейския съюз (2).
Член 2
Председателят на Съвета, от името на Съюза и неговите държави-членки, прави нотификацията, предвидена в член 10 от Втория допълнителен протокол.
Член 3
Председателят на Съвета, от името на Съюза и неговите държави-членки, прави следната нотификация:
„Като последица от влизането в сила на Договора от Лисабон на 1 декември 2009 г., Европейският съюз замени и наследи Европейската общност и от тази дата упражнява всички права и поема всички задължения на Европейската общност. Следователно позоваванията на „Европейската общност“ в текста на протокола се считат, където е уместно, за позовавания на „Европейския съюз“.“
Член 4
Настоящото решение влиза в сила в деня на приемането му.
Съставено в Брюксел на 22 ноември 2010 година.

Labels: 18
15
5